കെഎസ്ആര്ടിസി ബസ് തിട്ടയില് ഇടിച്ചുനിര്ത്തി പെരുവന്താനം: നിയന്ത്രണംവിട്ട കെ എസ്ആര്ടിസി ബസ് തിട്ടയില് ഇടിച്ചുനിര്ത്തി. ദേശീയപാത 183ല് മരുതുംമൂടിനു സമീപമാണ് അപകടമുണ്ടായത്. അന്പത് യാത്രക്കാരാണ് ബസിലുണ്ടായിരുന്നത്. ആര്ക്കും കാര്യമായ പരിക്കില്ല. കുമളിയില്നിന്നും കോട്ടയത്തേക്കു പോയ ബസ് നിയന്ത്രണംവിട്ടപ്പോള് തിട്ടയില് ഇടിച്ചു നിര്ത്തുകയായിരുന്നു.കളക്ടറേറ്റ് മാര്ച്ച് നടത്തിചെറുതോണി: പ്ലാന്റേഷന് മസ്ദൂര് ഫെഡറേഷന് ഇടുക്കി കളക്ടറേറ്റിലേക്കു മാര്ച്ചും ധര്ണയും നടത്തി. ഭവനരഹിതരായ തോട്ടം തൊഴിലാളികള്ക്ക് വാസയോഗ്യമായ വീടും സ്ഥലവും നല്കുക, തോട്ടം തൊഴിലാളികള്ക്ക് 700 രൂപ ദിവസവേതനം നല്കുക, തൊഴിലാളികളെ ഇഎസ്ഐയില് ഉള്പ്പെടുത്തുക എന്നീ ആവശ്യങ്ങള് ഉന്നയിച്ചായിരുന്നു സമരം. ബിഎംഎസ് സംസ്ഥാന സെക്രട്ടറി സിബി വര്ഗീസ് ഉദ്ഘാടനംചെയ്തു. ജില്ലാ വൈസ് പ്രസിഡന്റ് വി.എന്. രവീന്ദ്രന് അധ്യക്ഷത വഹിച്ചു. ജില്ലാ സെക്രട്ടറി എസ്.ജി. മഹേഷ്, ട്രഷറര് പി. ഭുവനേന്ദ്രന്, വൈസ് പ്രസിഡന്റ് ബി. വിജയന് എന്നിവര് നേതൃത്വം നല്കി.